DECIZIA ETAPEI DE ÎNCADRARE

**Nr. 166 din data de:07.08.2017**

Ca urmare a solicitării de emitere a acordului de mediu adresate de S.C. AFILIU TRANS S.R.L.cu sediul în orasul Mizil, str. IL Caragiale, jud Prahova, înregistrată la Agenţia pentru Protecţia Mediului Buzău cu nr. 8224 din data 11.07.2017,

în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei salbatice, cu modificările şi completările ulterioare ulterioare,

Agenţia pentru Protecţia Mediului Buzău **decide**, ca urmare a consultărilor desfăşurate în cadrul şedinţei CAT din data de 01.08.2017 că proiectul: ”Construire ferma nr. 2 de vaci, 3 grajduri, sala de muls, bazin vidanjabil **”** cu amplasamentul în satul Amaru, comuna Amaru, N.C. 21912, T47, P A 257 jud. Buzău.

**nu se supune evaluării impactului asupra mediului şi nu se supune evaluării adecvate, cu obligativitatea la finalizarea investiției să solicitaţi efectuarea unui control de specialitate pentru verificarea respectării prevederilor deciziei etapei de încadrare ( art. 49, alin. 3 şi 4, Ord. 135/2010) şi solicitaţi şi să obţineţi autorizaţie de mediu, potrivit prevederilor legale în vigoare.**

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile H.G. nr. 445/2009, Anexa nr. 2, la pct. 1 lit. e;

1. Caracteristicile proiectului:

a) mărimea proiectului: : ”Construire ferma nr. 2 de vaci, 3 grajduri, sala de muls, bazin vidanjabil**”** cu amplasamentul în satul Amaru, comuna Amaru, N.C. 21912, T47, P A 257 jud. Buzău;

Lucrările constau în construirea unei ferme de vaci cu destinata productiei de lapte dotata cu 3 grajduri, sala de muls, un bazin vidanjabil pentru dejectii si imprejmuire , pe un teren in suprafata de 40.400,00 mp situat in intravilanul satului Amaru. Terenul apartine beneficiarului proiectului si este detinut conform actelor de proprietate si de alipire cu incheierea de autentificare nr. 1512/31.08.2015. Acest teren este liber de constructii, in prezent avand destinatia de teren arabil. Capacitatea totala a fermei de vaci va fi de 480 capete, cate 160 de capete pe fiecare grajd.

Proiectul prevede :

* **Grajduri –** trei grajduri identice. Fiecare grajd va avea o capacitate de 160 capete si o suprafata construita de 5350,79 mp , legate intre ele printr-un culuar tehnic in latime de 7,00 m care va face legatura cu sala de muls ce va fi amplasata intre grajduri pentru un acces mai rapid.

*Sistemul constructiv adoptat:* fundatii izolate din beton armat; suprastructura din cadre metalice contravantuite in plan orizontal si transversal, structura de rezistenta va fi realizata din cadre metalice, 12 travei de 7,50 m si 6 randuri de stalpi cu deschiderea de 11,500 m - 2 randuri, 8,50 m - 2 randuri si o deschidere de 19,00 m; finisaje interioare: panouri termoizolante(6 cm ) vopsite la acoperis, pardoseala beton armat cu pante catre canale care transporta dejectiile catre bazinul vidanjabil pentru dejectii, compartimentarile interioare cu balustrade metalice vopsite cu inaltimea cuprinsa intre 1.2 m – 1,5 m si stalpii metalici si alte elemente metalice (vopsite); finisaje exterioare: inchideri panouri termoizolante la acoperis 6 cm; tencuieli driscuite si vopsite cu vopsea lavabila la soclu, pante de beton armat pentru acces in grajduri , inchidere cu prelate.

Iluminatul la interior va fi artificial si natural, folosind corpuri de iluminat adecvate pentru a da o lumina de buna calitate la punctele de lucru.

Grajdurile vor fi organizate la interior cu zona de cusete individuale de odihna, cu saltele si pardoseala de beton in zona de defecatie.

Fiecare grajd va avea patru 8 linii de odihna, 8 zone de defecatie, 3 linii de furajare si 4 alei de alimentare. Acoperisul va fi sarpanta cu invelitoare din panouri termorezistente de 6 cm grosime. Pe lateral grajdurile se vor inchide cu pereti de beton armat pana la o inaltime de 2,00 m iar in rest mai sus se vor monta prelate.

Pardoselile in zona de odihna vor fi din saltele iar in spatiul de defecatie din beton armat. Zona de defecatie va fi razuita de plugul raclor ducand fecalele catre platforma betonata de depozitare a gunoiului de grajd amplasata în afara fermei la o distanta de peste 1000 m față de zona locuită. Apele de spălare se vor colecta și vor fi pompate în bazinul vidanjabil pentru dejectii lichide. Dejectiile lichide din bazinul vidanjabil dupa o perioada de 6 luni vor fi imprastiate pe terenurile agricole, fiind folosite ca fertilizatori organici.

Grajdurile vor fi echipamente si dotate la standarde europene cu adapatori automate cu ventilatoare electrice , scarpinatori.

Furajarea animalelor se va face mecanizat prin cele trei linii de furajare. Furajele vor fi aduse de la silozurile existente la ferma nr 1 aflata in apropiere.

Printr-un sistem de canale amplasate sub nivelul pardoselii dejectiile lichide (purinul) va fi dirijat catre o baza etansa din beton armat de unde va fi pompat catre bazinul vidanjabil pentru dejectii.

* **Sala de muls** - constructie cu regim de inaltimeparter si partial P+1, cu Sconstruita = 17800 mp cu un flux specifica unei asfel de functiuni, culuare de acces catre sala de muls, zona de asteptare si spatiu pentru procesul de muls. Fiecare spatiu la interior va avea o suprafata corespunzatoare si va fi mobilata corespunzator.

In partea de nord – est cladirea se va realiza cu un regim P+1. La parter se vor fi amenajate toate spatiile necesare depozitarii laptelui in conditii de maxima siguranta igiena alimentara si filtru sanitar pentru personal. Personalul va intra in sala de muls prin filtru sanitar se va dezbraca de hainele purtate in exterior, vor face dus si vor imbraca hainele pentru interior.

La etaj se vor amenaja birouri pentru firma si pentru medicii veterinari.

Laptele va fi depozitat in tancurile de racire pentru maxim 24 de ore pana va fi transportat cu cisterna catre procesatori.

*Sistemul constructiv adoptat:* panouri termoizolantevopsite(6 cm),pentru pereti și acoperis;pardoseala beton armat cu pante catre canale care transporta dejectiilelicide catre bazinul vidanjabil pentru dejectii; compartimentari interioare pentru realizarea culuarelor tehnice cu balustrade metalice (vopsite) cu inaltimea cuprinsa intre 1.2 m – 1,5 m , stalpii metalici si alte elemente metalice, pardoseala din gresie portelanata in spatiul tancurilor de racire holuri parter si filtru sanitar, pardoseala parchet la birouri si tamplarie P.V.C., tencuieli decorative la soclu, pante de beton armat pentru acces in hala , jgheab si burlan PVC.

Iluminatul la interior va fi artificial si natural, folosind corpuri de iluminat adecvate pentru a da o lumina de buna calitate

* **Bazinul vidanjabil pentru dejectii –**

Bazinul vidanjabil etans pentru dejectii va fi cu o suprafata de 1.600 mp si un volum de 9.600 mc.

Printr-un sistem de canale amplasate sub nivelul pardoselii dejectiile lichide (purinul) din grajduri vor fi dirijate catre o basa etansa din beton armat de unde vor fi pompate catre bazinul vidanjabil pentru dejectii.

Dejectiile din bazinul vidanjabil dupa o perioada de 6 luni vor fi imprastiate pe terenurile agricole, fiind folosite ca fertilizatori organici. Volumul minim necesar. este: - 1,60 mc dejectii semilichide/ animal/ luna x 480 capete x 6 luni = 4608 mc .

Depozitarea gunoiului de grajd se va face in afara fermei, la o distanta de peste 1000 m față de zonele locuite, pe o platforma betonata prevăzută cu rigole de colectare a apelor pluviale și cu bașă colectoare. Apele colectate in basa vor fi vidanjate și folosite ca fertilizant natural pe terenurile agricole pe care le detine. Acesta platforma va fi cu o suprafata de 7500 mp X 3 ,00 m inaltime = 22.500 mc.

Volumulminim necesar este : - 1,90 mc gunoi de grajd / animal/ luna x 480 capete x 6 luni = 5472 mc .

Bazinul vidanjabil si platforma pentru depozitarea gunoiului de grajd au fost supradimensionate, pentru a putea asigura o capacitate suplimentară de stocare în cazul în care se va decide construirea de noi grajduri.

* **Imprejmuirea –** se va realiza din plasa bordurata prinsa pe stalpi metalici cu inaltimea de

2,00 m.

Accesul catre obiectiv se va asigura din drumul satesc 43, drum pietruit.

Parcarea autovehicolelor se va face in incinta in parcajul special amenajat.

**Alimentarea cu apă** se realizează de la un forajul existent in incinta societatii

**Evacuarea apelor uzate:** Apele menajere uzate, care rezulta din ferma sunt preluate prin conducte si vor fi colectate intr-un bazin vidanjabil.

Apele pluviale vor fi colectate la nivelul învelitorii cu ajutorul jgheaburilor si burlanelor şi dirijate către incinta proprie.

Apele uzate de la spălarea pardoselilor se vor colecta în bazinul vidanjabil pentru dejectii amplasat in incinta.

**Energia electrică:** Alimentarea cu energie electrică se va realiza printr-un bransament lareţeaua locală existentă;

b) cumularea cu alte proiecte: terenul pe care se va implementa proiectul are categoria de folosinţă arabil și este situat în satului Amaru, comuna Amaru, N.C. 21912, T47, P A 257 jud. Buzău. Pe amplasamentul pe care se va implementa proiectul propietarul mai detine si alte grajduri, depozsit de furaje si alte amenajari anexe. In viitor exista posibilitatea sa mai construiasca si alte grajduri. Activitatea se va desfasura cu respectarea legislației de mediu in vigoare. Construirea altor grajduri se va putea realiza doar după solicitarea și obținerea acordului de mediu.

c) utilizarea resurselor naturale: apa utilizată pentru consumul menajer şi în scop va fi asigurată din unul din cele 3 foraje existente pe amplasament; energia electrică utilizată va fi asigurată din reţeaua din distribuţie a energiei electrice existentă in zona ;

d) producţia de deşeuri: deşeurile rezultate din construcţii şi cele menajere vor fi colectate selectiv, depozitate temporar în spaţii special amenajate prevăzute prin proiect şi preluate în vederea valorificării sau eliminării, după caz, prin operatori autorizaţi; deşeurile tehnologice şi cele menajere rezultate din activitate vor fi colectate selectiv, depozitate temporar în spaţii special amenajate prevăzute prin proiect (plaformă și bazin impermeabilizat pentru stocarea în vederea valorificării pe terenuri agricole a dejecţiilor, pubele pentru deșeuri municipal, etc.) şi apoi predate în vederea valorificării și/sau eliminării operatorilor autorizaţi;

e) emisiile poluante, inclusiv zgomotul şi alte surse de disconfort:

*Sursele principale de poluare a apei în perioada de execuţie a lucrărilor* pot fi: tehnologiile de execuţie propriu zise, utilajele terasiere şi de transport, activitatea umană din organizarea de şantier.

*Sursele principale de poluare a aerului în perioada de execuţie a lucrărilor* pot fi: activitatea utilajelor de construcţie, transportul materialelor, prefabricatelor, personalului şi activitatea din organizarea de şantier.

Datorită perioadei limitate de executare a lucrărilor de construcţie se apreciază că poluarea aerului în cadrul activităţilor de constructie este redusă şi locală.

*Surse de poluare a apei şi emisii de poluanţi în perioada de exploatare* pot fi: exploatarea defectuasă a utilajelor/mijloacelor de transport, care poate genera scurgeri de carburanţi, uleiuri minerale sau emisii neconforme de gaze de eșapament, spargeri accidentale a conductelor de transport a dejecţiilor lichide animaliere, depozitarea neadecvată a deșeurilor, sau aplicarea pe terenuri agricole a dejecțiilor lichide și solide fără respectarea prevederilor Codului bunelor practici agricole. Pentru monitorizarea calităţii apei freatice sunt realizate 3 foraje de observaţie amplasate amonte şi aval de platforma de depozitare a dejecţiilor solide.

*Surse de zgomot şi vibraţii în perioada de execuţie*

Nu exista surse majore de zgomot si vibratii in perioada de executie a investitiei.

Principalele surse de zgomot şi vibratii în timpul lucărilor de constructii sunt reprezentate de utilajele folosite la excavari şi vehiculele care trasporta materialele de constructii.

*Surse de zgomot şi vibraţii în perioada de exploatare*

Principalele surse de zgomot şi vibratii în cadrul amplasamentului sunt reprezentate de: vehiculele care vor transporta materiile prime şi produsele finite.

*Sursele principale de poluare a solului şi subsolului în perioada de execuţie a lucrărilor* pot fi: exploatarea defectuasă a utilajelor/mijloacelor de transport, care poate genera scurgeri de carburanţi, uleiuri minerale, depozitarea neadecvată a deșeurilor, sau activitățile din organizarea de şantier.

*Surse de poluare a solului şi subsolului şi emisii de poluanţi în perioada de exploatare* sunt reprezentate de poluări accidentale prin scurgeri de carburanţi sau uleiuri minerale direct pe sol sau scurgeri accidentale de dejecţii din sistemul de transport şi depozitare dejecţii;

**f) Riscul de accident, ţinându-se seama în special de substanţele şi tehnologiile utilizate**: Riscul de realizare a proiectului este minim prin respectarea măsurilor din proiect si a celor de protecţia muncii .

2. Localizarea proiectelor

2.1. utilizarea existentă a terenului: terenul pe care se amplasează investiţia situat in intravilanul satului Amaru, comuna Amaru, N.C. 21912, T47, P A 257 jud. Buzău. Terenul apartine beneficiarului proiectului si este detinut conform actelor de proprietate si de alipire cu incheierea de autentificare nr. 1512/31.08.2015. Acest teren este liber de constructii, in prezent avand destinatia de teren arabil.Pentru acest teren titularul a efectuat PUZ si a obtinut decizia finala a etapei de incadrare și aprobat prin Hotărârea Consiliului Local al comunei Amaru nr. 14 privind aprobarea Planului Urbanis Zonal pentru terenul în suprafață de 4,04 ha situat în extravilanul comunei Amaru

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

a) zonele umede : nu este cazul

1. zonele costiere : nu este cazul
2. zonele montane şi cele împădurite: nu este cazul
3. parcurile şi rezervaţiile naturale: nu este cazul

e) ariile clasificate sau zonele protejate prin legislaţia în vigoare, cum sunt: zone de protecţie a

faunei piscicole, bazine piscicole naturale şi bazine piscicole amenajate, etc.: nu este cazul;

1. zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi

Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: proiectul nu se află amplasat în zonă locuită, dar poate avea efect benefic asupra populaţiei din zonă prin creerea de noi locuri de muncă și prin ofertă de servicii;

i) peisajele cu semnificaţie istorică, culturală şi arheologică: nu este cazul;

3. Caracteristicile impactului potenţial:

a) extinderea impactului: aria geografică şi numărul persoanelor afectate :

- potenţial impact asupra solului, apei de suprafaţă şi a apei freatice, pe durata executării lucrărilor de realizare a proiectului şi de desfăşurare a activităţii datorat:

* nealocării şi neamenajării unui spaţiu special unde se va face alimentarea cu carburanţi a utilajelor şi mijloacelor de transport utilizate în realizarea proiectului, în situaţia în care se va folosi varianta cu autocistena de la diferiţi distribuitori autorizaţi, având în vedere că prin proiect nu se vor folosi substanţe şi preparate periculoase pe amplasament.
* neasigurării unui loc special amenajat pentru efectuarea lucrărilor de întreţinere şi reparaţii ale utilajelor şi mijloacelor de transport, în condiţiile în care va fi imposibil de realizat într-o unitate service autorizată;
* neasigurării unui loc special amenajat pentru depozitarea deşeurilor generate din realizarea proiectului şi din activitatea ulterioară realizării proiectului;

- potenţial impact, temporar şi local, asupra zonelor de locuit, prin emisiile de poluanţi în aer, zgomot şi vibraţii, pe durata executării lucrărilor de realizare a proiectului şi de desfăşurare a activităţii datorat:

* nerespectării tehnologiei de construire a halelor şi colectare, transport şi depozitare a dejecţiilor animaliere ;
* nerespectării măsurilor de amplasare a surselor de zgomot;
* utilizarea unor utilaje şi mijloace de transport cu grad de uzură avansat şi verificările tehnice obligatorii neefectuate;

b) natura transfrontieră a impactului: nu este cazul

c) mărimea şi complexitatea impactului: impact relativ redus, pe perioada execuţiei proiectului şi impact potenţial semnificativ pe perioada desfăşurării activităţii în cazul nerespectării soluţiei constructive prezentată în proiect;

d) probabilitatea impactului: impact cu probabilitate redusă atât pe parcursul realizării investiţiei, cât şi după darea în exploatare a acesteia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impactul va fi semnificativ pe perioada desfăşurării activităţii dacă prin proiect nu se vor lua toate măsurile şi nu se vor impune toate condiţiile în aşa fel încât impactul să fie minim, cu o frecvenţă redusă şi reversibil;

* *pe parcursul procedurii nu s-au înregistrat observaţii din partea publicului.*
* *pe parcursul procedurii au fost afişate la sediul administraţiei locale ( Primăria comunei Amaru) şi publicate în presă anunţurile publice privind depunerea solicitării privind proiectul de investiţii şi decizia etapei de încadrare;*
* *decizia a fost luată ca urmare a analizării documentaţiei, a verificării amplasamentului în teren, avizului DSP Buzău, întocmirea Listei de control – etapa de încadrare şi consultării membrilor CAT;*

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

- amplasamentul proiectului nu face parte dintr-o arie naturală protejată declarată până în prezent, conform legislaţiei în vigoare;

- proiectul propus nu necesită parcurgerea celorlalte etape ale procedurii de evaluare adecvată.

Societatea SC AFILIU TRANS SRL a parcurs pentru proiectul: : ”Construire ferma nr. 2 de vaci, 3 grajduri, sala de muls, bazin vidanjabil **”** a parcurs si procedura de PUZ pentru care a fost emisă Hotărârea Consiliului Local al comunei Amaru nr. 14 privind aprobarea Planului Urbanis Zonal pentru terenul în suprafață de 4,04 ha situat în extravilanul comunei Amaru, care aparține SC AFILIU TRANS SRL, Notificarea nr. 886/.10.02.2017 emis de MS DSP Buzău, Adresa nr. 8571/27.03.2017 emisă de ANSVSA- DSVSA Buzău, Avizul favorabil emis de ANIF Buzău, Acordul favorabil nr. 3603/04.07.2017 pentru acces la drumurile DS 43 și DS 45 emis de Comuna Amaru, Avizul nr. 9/12.04.2017 emis de Consiliul Județean Buzău, Proces Verbal de recepție nr. 560/2017 întocmit de OCPI Buzău, Avizul de Gospodărire a Apelor nr. 20/16.03.2017.

Condiţiile de realizare a proiectului:

1.Realizarea în cele mai bune condiţii a lucrărilor propuse prin proiect, cu respectarea condiţiilor impuse prin actele emise de instituţiile de avizare nominalizate în certificatul de urbanism.

2. Se vor lua următoarele măsuri de diminuare a impactului în timpul lucrărilor:

* lucrările se vor realiza în etape, conform proiectului, şi se vor efectua lucrări de închidere pe măsura realizării sarcinilor tehnologice;
* depozitarea materialelor de construcţie se va face astfel încât să nu poată fi antrenate de vânt sau de apele pluviale;
* se va realiza optimizarea traseului utilajelor care transportă materiale de construcţie;
* se vor lua măsurile necesare pentru evitarea pierderilor de materiale în timpul transportării;
* deşeurile de materiale de construcţie rezultate în urma lucrărilor se vor colecta în spaţii special amenajate şi apoi vor fi evacuate la depozite de deşeuri specifice categoriei de deşeuri respective, în locurile precizate de autoritatea publică locală, cu menţiunea că deşeurile reciclabile vor fi predate la unităţi specializate în vederea valorificării;

- după realizarea obiectivului de investiţii, constructorul va dezafecta lucrările provizorii şi va

degaja zona de materiale folosite sau rezultate şi de alte lucrări provizorii;

3. În timpul execuţiei lucrărilor se vor respecta prevederile STAS 10009/1998– Acustica în construcţii. Acustica urbană. Limite admisibile ale nivelului de zgomot.Organizarea de șantier privind realizarea proiectului se va efectua astfel încât se vor respecta prevederile STAS 12574 /87 privind calitatea aerului.

4. Potrivit prevederilor Legii nr. 211/2011 privind regimul deșeurilor, titularul are obligația să gestioneze deşeurile din construcţii şi demolări astfel încât să se realizeze prioritar valorificarea deșeurilor nepericuloase.(art. 4 și art. 17, alin. 3)

5. Se vor utiliza doar utilaje şi vehicule agrementate d.p.d.v. tehnic şi se vor alimenta cu carburanţi numai în locuri special amenajate, pentru prevenirea poluării accidentale a solului cu produse petroliere şi uleiuri minerale.

6. Locul unde va fi realizată organizarea de şantier trebuie să fie astfel stabilit încât să nu aducă prejudicii mediului natural sau uman (prin afectarea vegetaţiei, prin afectarea structurii solului, emisii atmosferice, prin producerea unor accidente cauzate de traficul rutier din şantier, de manevrarea materialelor, prin producerea de zgomot, etc.).

7. La finalizarea lucrărilor vor fi realizate măsurile şi lucrările pentru refacerea zonelor deteriorate, şi redarea funcţionalităţii iniţiale a suprafeţelor afectate sau ocupate temporar.

8. Programul de lucru în timpul execuţiei proiectului se va adapta astfel încât să nu creeze disconfort vecinătăţilor.

9. Se vor respecta condiţiile de funcţionare impuse în avizele emise de celelate instituţiile de avizare nominalizate în certificatul de urbanism.

10. Conform prevederilor OUG nr. 68/2007 privind răspunderea de mediu cu referire la prevenirea şi repararea prejudiciului asupra mediului, titularul trebuie să adopte toate măsurile necesare pentru a preîntâmpina pericolele de apariţie a unei ameninţări iminente şi a unui prejudiciu asupra mediului şi să suporte costurile acţiunilor preventive şi reparatorii.

**11. Solicitantul este obligat ca la finalizarea investiţiei să notifice APM Buzău şi GNM-CJ Buzău şi să solicite reglementarea din punct de vedere al protecţiei mediului(revizuirea Autorizatiei de mediu).**

12. Prezentul act este valabil în condițiile obținerii și respectării prevederilor celorlate acte nomionalizate în certificatul de urbanism.

13. Pe toata durata execuţiei se vor respecta prevederile:

- Legii nr. 265/2006 pentru aprobarea O.U.G. nr. 195/2005 privind protecţia mediului, cu modificările şi completările ulterioare;

- SR 10009/2017 – Acustica urbană – limite admisibile ale nivelului de zgomot la limita incintei unităţii;

- STAS 6156/1986 – Protecţia împotriva zgomotului în construcţii civile şi social–culturale – limite admisibile şi parametri de izolare acustică;

- Legea nr. 211/2011 privind regimul deşeurilor;

- Legea nr. 249/2015 privind modalitatea de gestionare a ambalajelor și deșeurilor de ambalaje;

- H.G. nr. 1061/2008 privind transportul deşeurilor periculoase şi nepericuloase pe teritoriul României;

- OUG nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea nr 19/2008, modificată şi completată cu OUG nr. 15/2009;

- Ordinului nr. 119/27.02.2014 care reglementează normele de igienă şi sănătate publică privind mediul de viaţă al populaţiei,

**Proiectul propus nu necesită parcurgerea celorlalte etape ale procedurii de evaluare adecvată.**

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

Director Executiv, Şef Serviciu Avize, Acorduri, Autorizaţii,

biolog Mirela MARIN ing. Elena BADII

Întocmit,

ing. Elena BADII